চুনারুঘাট প্রতিনিধি ॥ হবিগঞ্জ জেলার চুনারুঘাট উপজেলায় সাতছড়িতে অবস্থিত জাতীয় উদ্যান ও বন্যপ্রাণী অভয়াশ্রমের প্রাকৃতিক পরিবেশ হুমকির মুখে। বন রক্ষার কাজে নিয়োজিত ভিলেজারের নেতৃত্বে সেখানে সক্রিয় হয়ে উঠেছে গাছ চোরেরা। প্রতিদিন অবাধে চুরি হচ্ছে মূল্যবান সেগুন, আগরসহ বিভিন প্রজাতির গাছ। গত মঙ্গলবার ভোর রাত আনুমানিক ৫টার দিকে চুরির উদ্দেশ্যে ৭টি সেগুন গাছ কেটে ফেলে চোরেরা। গোপন সংবাদের ভিত্তিতে গাছ কাটার খবর পেয়ে সাতছড়ি জাতীয় উদ্যানের সহ-ব্যবস্থাপনা কমিটি (সিএমসি) এর সদস্য হাবিলদার আশরাফ আলী, রমজান আলী, লুৎফুর আলমের নেতৃত্বে ৭/৮ জন ঘটনাস্থলে গিয়ে গাছ চোরদের আটক করেন। তাদের উপস্থিতি টের পেয়ে গাছ চুরির পাহারায় থাকা ভিলেজার মালেক ও মন্নর আলী পালিয়ে গেলেও নারায়ন, রাজেনসহ ১৬ জনকে আটক করা হয়। তাৎক্ষনিক জিজ্ঞাসাবাদে ...